cyanic-selkie/wikianc huggingface dataset:
বারাবাঁকি জেলা
এখানকার প্রধান ফসল হল ধান, গম, ডাল ও অন্যান্য খাদ্যশস্য এবং আখ। কৃষিপণ্যের বাণিজ্য সক্রিয় রয়েছে। উভয় সীমান্তবর্তী নদীই চলাচলযোগ্য; এবং জেলাটি উত্তর রেলপথ এবং উত্তর-পূর্ব রেলপথের দুটি লাইন দ্বারা বিভক্ত, রেল লাইনের শাখাসহ মোট দৈর্ঘ্য ১৩১ কিলোমিটার। এটির জাতীয় সড়ক এনএইচ ২৮, রাজ্য মহাসড়ক এবং বিভিন্ন সংযোগ সড়কের মাধ্যমে ভাল সড়ক যোগাযোগ রয়েছে
ভূগোল
জেলার বেশিরভাগ অংশ সমতল, এখানে কোথাও কোন পাহাড় নেই; সবচেয়ে উঁচু বিন্দুটি সমুদ্র তলের প্রায় চারশো ত্রিশ ফুট উপরে; এবং এমন কয়েকটি স্থান রয়েছে যা থেকে দেশের বিস্তৃত অংশ জরিপ করা যায়। বনের তাজা শ্যামলিমা এবং সৌন্দর্য দিয়ে এটি প্রতিটি দিকে জড়িত। যখন বসন্তের সবুজ ফসল দেখা দেয় এবং ঝিলগুলি জল পূর্ণ হয়ে থাকে, সেই সৌন্দর্য খুবই আকর্ষণীয়। এখানে সেখানে কিছু অকর্ষিত জমি দেখা যেত, তবে, উচ্চ মূল্যায়ন এবং মেয়াদে সুরক্ষা, দ্রুত এগুলিকে ভুট্টার ক্ষেতে রূপান্তরিত করছে। উত্তরের দিকে, বিশেষত ঘাঘরার পুরাতন তীর বরাবর, স্থলাংশটি ঢেউখেলান এবং বন সমৃদ্ধ, দক্ষিণ অংশ ঢালু হয়ে গোমতীতে নেমে গেছে। উত্তর দিকে সমতল থেকে হঠাৎ নিচে নেমে গেছে, এক মাইল (১.৬ কিমি) থেকে তিন মাইল (৫ কিলোমিটার) দূরত্বে ঘাঘরার সমান্তরালে চলমান গিরি অঞ্চল, বলা হয় আগে নদীর ডান তীর ছিল। জেলাটির বিভিন্ন জায়গায় দেখা যায় খাদ।
সুসিলো বামবাং ইয়ুধনো
সুসিলো বামবাং ইয়ুধনো, জিসিবি এসি (উচ্চারণ ; ʂuʂiɭo b̥amb̥aŋ juɖ̥ɔjɔno; জন্ম: ৯ সেপ্টেম্বর, ১৯৪৯) পূর্ব জাভার পাসিটান এলাকায় জন্মগ্রহণকারী ইন্দোনেশিয়ার বিশিষ্ট রাজনীতিবিদ ও সেনাবাহিনীর অবসরপ্রাপ্ত জেনারেল অফিসার। বৈশ্বিক পর্যায়ে সংক্ষেপে তিনি এসবিওয়াই নামে পরিচিত হয়ে আছে। ২০০৪ সাল থেকে তিনি ইন্দোনেশিয়ার ৬ষ্ঠ রাষ্ট্রপতি। পাশাপাশি ইন্দোনেশিয়ার ডেমোক্র্যাটিক পার্টির সভাপতি হিসেবেও রয়েছেন তিনি।
প্রারম্ভিক জীবন
ইয়ুধনো নিম্ন-মধ্যবিত্ত শ্রেণীর পরিবারের সন্তানরূপে পূর্ব জাভার প্যাসিটান রিজেন্সি’র আর্যোসারি এলাকার ট্রিমাস গ্রামে জন্মগ্রহণ করেন। রাদেন সোকোতজো ও সিতি হাবিবা ছিলেন তার বাবা-মা। তার পিতা রাদেন সোকোতজো ছিলেন মাঝারীসারির একজন সামরিক কর্মকর্তা। তিনিও পিতার পদাঙ্ক অনুসরণ করেন। সংস্কৃত ভাষার একটি শাখা জাভানীয় ভাষায় তার নামকরণ হয়েছে। সু শব্দের অর্থ ভালো, সিলা অর্থ আচরণ। বামবাং জাভানীয় ভাষায় বালকদের জন্য উপযোগী সনাতনী নাম। ইয়ুধনো এসেছে যোদ্ধা থেকে।
শৈশবকাল থেকেই তিনি সেনাবাহিনীতে যোগ দেয়ার ইচ্ছে পোষণ করেছিলেন। বিদ্যালয় জীবনে তিনি প্রাতিষ্ঠানিক বিদ্যাগ্রহণের পাশাপাশি কবিতা, ছোট গল্প ও অভিনয় করতেন। এছাড়াও তিনি সঙ্গীত এবং ক্রীড়ানুরাগী ছিলেন। তিনি ও তার বন্ধুরা মিলে ক্লাব রাজাওয়ালী নামে একটি ভলিবল ক্লাব এবং গায়া তেরুনা নামের একটি ব্যান্ড দল প্রতিষ্ঠা করেন। ইন্দোনেশীয় সামরিক একাডেমি থেকে ১৯৭৩ সালে স্নাতক ডিগ্রী সম্পন্ন করে সামরিকবাহিনীতে যোগদান করেন। এক ক্ষমতাধর জেনারেলের কন্যা ক্রিস্টিয়ানি হেরাবতীকে বিয়ে করে তার দ্রুত র‌্যাঙ্কিংয়ে উত্তোরণ ঘটে। সামরিক কর্মকর্তা হিসেবে ইয়ুধনো বিদেশ থেকে ব্যাপক অভিজ্ঞতা অর্জন করেন। ১৯৮০-এর দশকে মার্কিন যুক্তরাষ্ট্রের সেনাবাহিনী’র ইনফ্যান্ট্রি অফিসার অ্যাডভান্স কোর্স, ইউ.এস. আর্মি কমান্ড এন্ড জেনারেল স্টাফ কলেজ থেকে ১৯৯১ সালে প্রশিক্ষণ গ্রহণ করেন। ওয়েবস্টার ইউনিভার্সিটি থেকে ব্যবসায় প্রশাসনে স্নাতকোত্তর ডিগ্রী লাভ করেন। এছাড়াও, ইন্দোনেশিয়ার বোগোর এগ্রিকালচারাল ইন্সটিটিউট থেকে ২০০৪ সালে অর্থনীতিতে পিএইচডি ডিগ্রী অর্জন করেছেন তিনি।
রাজনৈতিক জীবন
২০০৪ সালের রাষ্ট্রপতি নির্বাচনে তিনি বিজয়ী হয়েছিলেন। এ নির্বাচনে তিনি সাবেক রাষ্ট্রপতি মেঘবতী সুকর্ণপুত্রীর বিপক্ষে ৬১% ভোটে পরাভূত করে এ সম্মাননা অর্জন করেন। ২০ অক্টোবর, ২০০৪ তারিখে উপ-রাষ্ট্রপতি জুসুফ কালাকে সাথে নিয়ে শপথ গ্রহণপূর্বক কার্যালয়ের দায়িত্বভার গ্রহণ করেন। অতঃপর ২০০৯ সালের রাষ্ট্রপতি নির্বাচনে বোদিনোকে সাথে নিয়ে পুনরায় নির্বাচনে অংশগ্রহণ করেন। প্রথম পর্যায়ের ভোটে সংখ্যাগরিষ্ঠতা পাওয়ায় ২০ অক্টোবর, ২০০৯ তারিখে দ্বিতীয় মেয়াদে রাষ্ট্রপতির দায়িত্ব গ্রহণ করেন।
মসিহউদ্দিন আহমদ
মসিহউদ্দিন আহমদ যিনি রাজা মিয়া নামেও পরিচিত ছিলেন। তিনি পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।
রাজনৈতিক জীবন
মসিহউদ্দিন আহমদ ঢাকা-২ (বর্তমান মানিকগঞ্জ) এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন।
জলজলা জাজীরা
গঠন
জলজলা জাজীরা আগ্নেয়গিরি বাহিত কর্দমের উপরে গঠিত হয়েছে বলে মনে করা হয়। এই দ্বীপটি পাকিস্তানের বেলুচিস্তান প্রদেশের গডারের তীরবর্তী  আরব সাগরে অবস্থিত। দ্বীপটি ২০১৩ সালের ২৪ সেপ্টেম্বর পাকিস্তানে সংঘটিত ৭.৭ রিখটার স্কেল প্রাবল্যের ভূমিকম্পের ফলস্বরূপ সমুদ্রতল-এর উপরে উঠে আসে। এই দ্বীপসদৃশ অঞ্চলটি অবশ্য অস্থায়ী গঠন হতে পারে, যেটি বেশিদিন বর্তমান থাকার সম্ভাবনা কম।
পাকিস্তানের ন্যাশনাল ইনস্টিটিউট অব ওশিয়ানোগ্রাফির আলি রশিদ তাব্রিজের ভাষ্য অনুসারে, এই দ্বীপটি সমুদ্রপৃষ্ঠের মিথেন গ্যাস নির্গমণের ফলে ওপরে উঠে এসেছে।
অবস্থান
দ্বীপটি পাকিস্থানের সমুদ্র তীরবর্তী অঞ্চলের উপর দৃশ্যমান। এই জলজলা জাজীরা নামটির অর্থ হল "কম্পন দ্বীপ"। এই দ্বীপটি সমুদ্রতীর থেকে ১.২ মাইল(২ কিলোমিটার) দূরত্বে গঠিত হয়েছে। এর উচ্চতা ৬০-৭০ ফুট (১৫-২০ মিটার), দৈর্ঘ্য প্রায় ১৭৫.৭ মিটার এবং প্রস্থ প্রায় ১৬০.৯ মিটার। অবশ্য এই সংখ্যাসমূহ এখনো বিজ্ঞানসম্মতভাবে প্রত্যাপন করা হয়নি৷
মহা মৃত্যুঞ্জয় মন্দির
মহা মৃত্যুঞ্জয় মন্দির হল একটি হিন্দু মন্দির যা হিন্দু দেবতা শিবের উদ্দেশ্যে নিবেদিত, ভারতের আসাম রাজ্যের নগাঁওতে অবস্থিত। এই মন্দিরটি স্থাপত্যের দিক থেকে বিশেষ কারণ এটি একটি শিবলিঙ্গের আকারে নির্মিত। এটি বিশ্বের বৃহত্তম শিবলিঙ্গ, যার উচ্চতা ১২৬ ফুট। এই বৈশিষ্ট্যটি এটিকে অনন্য এবং ভক্তদের জন্য খুব আকর্ষণীয় করে তুলেছে।
ইতিহাস
আচার্য ভৃগু গিরি মহারাজ ২০০৩ সালে মন্দির নির্মাণের সূচনা করেছিলেন, এই জায়গাটি যেখানে তিনি ধ্যান করতেন এবং সেই স্থান যেখানে গুরু শুক্রাচার্য মহামৃত্যুঞ্জয় মন্ত্র পালন করেছিলেন। এই চিন্তার ভিত্তিতে আচার্য ভৃগু গিরি মহারাজারা এই স্থানটিকে মন্দির নির্মাণের (প্রাণ প্রতিষ্টা) জন্য বেছে নিয়েছিলেন। নির্মাণের জন্য প্রাথমিক পরিকল্পনা ২০০৩ সালে শুরু হয়েছিল কিন্তু অন্যান্য স্থপতি এবং প্রকৌশলীদের দ্বারা অনেক প্রচেষ্টার পরে, চূড়ান্ত প্রকৌশল এবং নকশা কাজটি নারায়ণ শর্মা দ্বারা পরিচালিত হয়েছিল।প্রকৌশলে দক্ষতার প্রতিফলনের কারণে মন্দিরটিও অত্যন্ত তাৎপর্যপূর্ণ।
উদ্বোধন ও প্রাণ প্রতিষ্টা মহোৎসব
মন্দির উদ্বোধনটি প্রাণ প্রতিষ্টা মহোৎসবের দ্বারা করা হয়েছিল, পূজা (পূজা) ২২ ফেব্রুয়ারি বলা হয়েছিল এবং ২৫ ফেব্রুয়ারি ২০২১ তারিখে শেষ হয়েছিল। বিশেষ অতিথি হিসাবে কেন্দ্রীয় স্বরাষ্ট্রমন্ত্রী জনাব অমিত শাহ, তৎকালীন আসামের স্বাস্থ্য ও শিক্ষা মন্ত্রী ডঃ হিমন্ত বিশ্ব শর্মা (বর্তমান মূখ্যমন্ত্রী) এবং আসামের প্রাক্তন মুখ্যমন্ত্রী সর্বানন্দ সোনোয়াল মহা মৃত্যুঞ্জয় মন্দিরের পূজা ও যজ্ঞে অংশগ্রহণ করেছিলেন।  যজ্ঞের জন্য ১০৮টি যজ্ঞকুণ্ড স্থাপন করা হয়েছিল এবং প্রায় ২৫০ জন পুরোহিত তামিলনাড়ু থেকে প্রাণ প্রতিষ্টা যজ্ঞ করতে এসেছিলেন। প্রাণ প্রতিষ্টা যজ্ঞের সমাপ্তির পর ২৬ ফেব্রুয়ারী ২০২১ থেকে মন্দিরটি ভক্তদের জন্য খুলে দেওয়া হয়।
অবস্থান
মহা মৃত্যুঞ্জয় মন্দিরটি নগাঁও জেলার পুরণিগুদামের কালাযোগীতে মহাপুরুষ শ্রীমন্ত দামোদরদেব পথে অবস্থিত। এটি গুয়াহাটি থেকে প্রায় ১২০ কিলোমিটার দূরে অবস্থিত।
জেলি জুতা
ডান|থাম্ব| জেলি জুতা পরা এক মহিলা জেলি জুতা বা জেলিস হল পিভিসি প্লাস্টিকের তৈরি এক ধরনের জুতা। জেলি জুতা বিভিন্ন মার্কা এবং রঙে আসে এবং উপাদান কখনও কখনও চিকচিক মিশ্রিত হয়। এর নাম জেলি সুজ নামক ফরাসি কোম্পানি থেকে এসেছে, যা প্যারিসে ১৯৮০ সালে টনি অ্যালানো এবং নিকোলাস গুইলন দ্বারা প্রতিষ্ঠিত হয়েছিল।
যদিও পিভিসি-ইনজেকশনযুক্ত জুতা দ্বিতীয় বিশ্বযুদ্ধের পরে তৈরি করা হয়েছিল, সেগুলি সস্তা এবং অপ্রশংসিত ছিল। ১৯৮০-এর দশকের গোড়ার দিকে জুতার ফ্যাশন প্রবণতা বেড়ে যায় যখন জেলি সুজ কোম্পানির জেলি জুতা প্রধান ফরাসি এবং ইউরোপীয় ম্যাগাজিন, প্যারিস ফ্যাশন শো এবং জুতার মেলায় প্রকাশিত হয়। ১৯৮০-এর দশকের অন্যান্য ফ্যাশন প্রবণতার মতো, ১৯৯০-এর দশকের শেষের দিক থেকে জেলি জুতা বহুবার পুনরুজ্জীবিত হয়েছে।
বাইজান্টিয়াম
থাম্ব|মানচিত্রে বাইজান্টিয়াম এর অবস্থান বাইজেন্টিয়াম বা বাইজেন্টিওন ছিল একটি প্রাচীন গ্রিক শহর। রোমান সম্রাট কনস্টান্টাইন ৩৩০ খ্রিস্টাব্দে রোম থেকে তার রাজধানী সরিয়ে এই শহরে তার নতুন রাজধানী স্থাপন করেন এবং এর নাম দেন কনস্টান্টিনোপল। উসমানীয় সুলতান দ্বিতীয় মুহাম্মদ ১৪৫৩ সালে এই শহর জয় করেন এবং এই শহরকে উসমানীয় সম্রাজ্যের নতুন রাজধানী ঘোষণা করেন। কনস্টান্টিনোপল নাম হবার পরও জনগনের মাঝে বিক্ষিপ্তভাবে শহরটিকে 'বাইজেন্টিয়াম' ডাকার অভ্যাস ছিল। খ্রিষ্টপূর্ব ৬৫৭ সালে গ্রিসের মেগারা শহর থেকে একদল লোক সর্বপ্রথম বাইজেন্টিয়ামে বসতি স্থাপন করে এবং ১৪৫৩ সালে তুর্কিদের দ্বারা বিজিত হবার আগ পর্যন্ত শহরটি গ্রিকভাষী অধ্যুষিত ছিল। শহরটি বর্তমানে ইস্তানবুল নামে পরিচিত।
চুড়ামনকাটি ইউনিয়ন
চুড়ামনকাটি ইউনিয়নের সংক্ষিপ্ত তথ্যঃ
চুড়ামনকাটি সবজি উৎপাদনের জন্য বিখ্যাত। বিখ্যাত শিক্ষা প্রতিষ্ঠান  যশোর বিজ্ঞান ও প্রযুক্তি বিশ্ববিদ্যালয় (JUST) (আমবটতলা বাজার)। চুড়ামনকাটি ইউনিয়নের বর্তমান চেয়ারম্যান মোঃ দাউদ হোসেন জ্ঞান বিজ্ঞান খেলাধুলা এবং সংস্কৃতির জন্য বিখ্যাত।চুড়ামনকাঠি ইউনিয়ন ৮০৪৫ একর জমির ওপর ১৯ টি গ্রামের সমন্বয় এ প্রায় ৫০ হাজার মানুষের বসবাস। গত ৫ ই জানুয়ারি ২০২২ ইউপি নির্বাচনে বাংলাদেশ আওয়ামীলীগ মনোনীত চেয়ারম্যান প্রার্থী হিসেবে নৌকা প্রতিকে নির্বাচন করে বিপুল সংখ্যক ভোটে নির্বাচিত হন জনাব মোঃ দাউদ হোসেন, এর পর থেকে দায়িত্ব হাতে নেওয়ার পর থেকে সর্বক্ষণ দিন রাত ২৪ ঘন্টা, নিজের শারীরিক প্রচুর খারাপ অবস্থা থাকলে ও নিজের শরীরের তোয়াক্কা না করে ছুটে বেরিয়েছেন এ গলি সে গলি, এ এলাকা সে এলাকা। মাত্র ১ বছরের কম সময়ে ইউনিয়নের জরাজির্ণ ১৭ টির বেশি রাস্তায় কাজ শুরু করিয়েছেন,  প্রতিটি স্কুল মাদ্রাসা নার্দনিক সুন্দরর্যে পরিপূর্ণ করেছেন। বয়স্ক ভাতা, বিধবা ভাতা, দরিদ্রদের চাউল এর কার্ড, টিসিবির পন্য সু-নিপুন ভাবে ইউপি সদস্যদের মাধ্যমে একালার গণমান্য মানুষের সহযোগিতা প্রকত অসহায় দারিদ্র্যদের সাহায্য এগিয়েছেন সব সময়। নানান কারনে বার বার প্রতিহিংসার শিকার হয়েছেন নিজে ও তার পরিবার তবুও কারও প্রতি একচুল পরিমাণ হিস্রতা বা ক্ষমতার অপব্যবাহার করেন নি। নিজ সংগঠন বাংলাদেশ আওয়ামীলীগের, চুড়ামনকাঠি ইউনিয়ন শাখার প্রতিটি ইউনিট ও সহোযোগি সংগঠন গুলিও একত্রিত ও বিভিন্ন নির্দেশনা দিয়ে  কাজ করে চলেছেন। এমন একজন চেয়ারম্যানকে এলাকার জনগণ দিয়েছেন "জনপ্রিয় চেয়ারম্যান চাচা" উপাধি।
সভেন্দ ব্রোদেরসেন
সভেন্দ আরভিদ স্তানিসোয়াভ ব্রোদেরসেন (Svend Brodersen; জন্ম: ২২ মার্চ ১৯৯৭; সভেন্দ ব্রোদেরসেন নামে সুপরিচিত) হলেন একজন জার্মান-পোলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব জাংকট পাওলি এবং জার্মানি অনূর্ধ্ব-২১ দলের হয়ে গোলরক্ষক হিসেবে খেলেন।
২০১৬ সালে, ব্রোদেরসেন জার্মানি অনূর্ধ্ব-২০ দলের হয়ে জার্মানির বয়সভিত্তিক পর্যায়ে অভিষেক করেছিলেন।
প্রারম্ভিক জীবন
সভেন্দ আরভিদ স্তানিসোয়াভ ব্রোদেরসেন ১৯৯৭ সালের ২২শে মার্চ তারিখে জার্মানির হামবুর্গে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ব্রোদেরসেন জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত জার্মানি অনূর্ধ্ব-২৩ দলে স্থান পেয়েছেন।
কোম্পানি
thumb|একটি কোম্পানি ও কর্মী কোম্পানি বা কর্পোরেশন, এক অভিনব ও সর্বাধুনিক ব্যবসায় সংগঠন, যা সর্বাপেক্ষা আইনসৃষ্ট প্রতিষ্ঠান, এবং শেয়ারহোল্ডারদের মালিকানায় প্রতিষ্ঠিত ও পরিচালিত হয়।
গঠনপ্রণালী
কোম্পানির গঠনপ্রণালী মূলত কয়েকটি ধাপে সম্পন্ন হয়।
ধাপ ১: আইনানুগ সর্বনিম্ন সংখ্যক ব্যক্তি পারস্পরিক আলোচনার মাধ্যমে সিদ্ধান্ত গ্রহণ করেন
ধাপ ২: কোম্পানীর প্রবর্তকগণ নিম্নোক্ত দুটি দলিল সংগ্রহ করেন বা প্রস্তুত করেন
ধাপ ৩: প্রবর্তকগণ এ পর্যায়ে দলিলপত্রাদি সংযোজনের মাধ্যমে রেজিস্ট্রেশনের নির্ধারিত ফি প্রদানপূর্বক রেজিস্ট্রেশন অফিস থেকে রেজিস্ট্রেশন ফরম পূরণ করেন ও প্রয়োজনীয় অন্যান্য দলিলাদি সংযোজন করেন।
ধাপ ৪: শুধুমাত্র পাবলিক লিমিটেড কোম্পানীর ক্ষেত্রে এপর্যায়ে কাজ আরম্ভ করার অনুমতি পত্র সংগ্রহ করতে হয়। এজন্য প্রবর্তকগণ আরও কিছু দলিল নিবন্ধকের নিকট জমা দেন এবং কোম্পানীর বিবরণপত্র প্রস্তত করেন। নিবন্ধকের সন্তুষ্টিতে কার্যারম্ভের অনুমতিপত্র সংগৃহীত হয়।
ধাপ ৫: কোম্পানী কাজ আরম্ভ করে।
কেইপ লবস্টার (স্কন্ধাবরণ গলদা চিংড়ি)
কেইপ লবস্টার (বৈজ্ঞানিক নাম-Homarinus capensis) নেফ্রপিডি পরিবারভুক্ত এক প্রজাতির গলদা চিংড়ি। ডেকাপোডা গোত্রীয় এ প্রজাতির গলদা চিংড়ির বসবাস মূলত দক্ষিণ আফ্রিকার উপকূলবর্তী দ্বীপ অঞ্চলে। জলের উপরিভাগে থাকা মাছ এদের মধ্যে অধিকাংশকে খাদ্য হিসেবে গ্রহণ করে। এই গলদা চিংড়িগুলো কঠিন প্রবালপ্রাচীরের উপর বাস করে এবং মনে করা হয় এটি সেখানেই ডিম পাড়ে। পরবর্তীতে ডিমগুলো পরিস্ফুটিত হয়ে স্বল্পকালীন লার্ভা দশা প্রাপ্ত হয় এবং শিশু চিংড়ি বেরিয়ে আসে। পূর্ণবয়স্ক কেইপ লবস্টার দৈর্ঘ্যে প্রায় ১০সে.মি (৩.৯ ইঞ্চি) লম্বা হয় এবং দেখতে আমেরিকান লবস্টার (ইংরেজি- American lobster, বৈজ্ঞানিক নাম- Homarus americanus) সদৃশ হয়। কেইপ লবস্টার প্রজাতি পূর্বে হুমারাস গণেরই অন্তুর্ভুক্ত ছিল যদিও এই গণের অন্তর্ভুক্ত প্রজাতির প্রাণীদের বৈশিষ্ট্যের সাথে কেইপ লবস্টার প্রজাতির বৈশিষ্ট্যের পুর্ণাঙ্গ মিল ছিল না। পরবর্তীতে কেইপ লবস্টার প্রজাতির প্রাণীদের আলাদা করা হয় এবং হুমারিনাস নামক গণের অন্তর্ভুক্ত করা হয়। থিমপস এবং থিমপিডিস গণের সাথে এই গণের বৈশিষ্ট্যের সর্বাপেক্ষা বেশি মিল পাওয়া যায়।
কোম্পানি
সংবিধিবদ্ধ কোম্পানি
যে সকল কোম্পানি আইন পরিষদের বিশেষ আইন দ্বারা বা রাষ্ট্রপতির অধ্যাদেশ বলে গঠিত এবং নিয়ন্ত্রিত হয়, তাদেরকে সংবিধিবদ্ধ কোম্পানি (Statutory Company) বলে। এ সকল কোম্পানিকে সাধারণত একচেটিয়া ক্ষমতা দেওয়া হয় এবং এদেরকে কোম্পানি আইনের আওতার বাইরে রাখা হয়। এ সকল কোম্পানি সাধারণত পরিবহন, জলবিদ্যুৎ এবং সেবামূলক কাজের জন্য গঠিত। বাংলাদেশে বাংলাদেশ ব্যাংক, বিমান বাংলাদেশ এয়ারলাইন্স, বিআরটিএ, বিসিআইসি, ওয়াসা ইত্যাদি এ ধরনের প্রতিষ্ঠানের উদাহরণ।
কেইপ লবস্টার (স্কন্ধাবরণ গলদা চিংড়ি)
বিতরণ ও বাস্তুসংস্থান
কেইপ লবস্টার দক্ষিণ আফ্রিকার উপকূলীয় অঞ্চল জাত। এটি দক্ষিণ আফ্রিকার ড্যাসেন আইল্যান্ড, ওয়েস্টার্ন কেইপ এবং ইস্টার্ন কেইপ হতে ৯০০ কিলোমিটার (৫৬০ মাইল) পর্যন্ত পাওয়া যায়। জলের উপরিভাগ থেকে ২০-৪০ মিটার (৬৬-১৩১ ফিট) গভীরে থাকা মাছ এদের মধ্যে অধিকাংশ প্রজাতিকে খাদ্য হিসেবে গ্রহণ করে থাকে। বলা হয়ে থাকে যে, কেইপ লবস্টার নিম্নস্তরের শিলায় বসবাস করে যে জায়গায় কর্দমাদি তোলা বা মাছ ধরা হয় না এবং এই প্রজাতির প্রাণীগুলো চিংড়ি ফাঁদে ধরা পড়ার জন্য খুবই ছোট।
কোম্পানি
নিবন্ধিত কোম্পানি
রেজিস্ট্রিকৃত বা নিবন্ধিত কোম্পানি (Registered Company) বলতে কোম্পানী আইনের অধীনে গঠিত ও নিবন্ধিত প্রতিষ্ঠানকে বোঝায়। নিবন্ধিত কোম্পানিকে আবার কয়েকটি ভাগে ভাগ করা যায়। তন্মধ্যে দায়ের ভিত্তিতে নিবন্ধিত কোম্পানিকে দুইভাগে ভাগ করা যায়। যথা-
সসীম দায় কোম্পানি
যে কোম্পানির শেয়ারহোল্ডারদের দায় সীমাবদ্ধ থাকে, তাকে সসীম দায় কোম্পানী বলে। এধরনের কোম্পানি আবার দুই প্রকার। যথা-
কেইপ লবস্টার (স্কন্ধাবরণ গলদা চিংড়ি)
বর্ণনা
আটলান্টিক মহাসাগরের নর্দান লবস্টার অপেক্ষা কেইপ লবস্টার আকারে ছোট হয়। ইউরোপিয়ান লবস্টার (বৈজ্ঞানিক নাম- Homarus gammarus) এবং আমেরিকান লবস্টার(বৈজ্ঞানিক নাম-"Homarus americanus") দৈর্ঘ্যে ৮-১০সে.মি(১.৬-২.০ইঞ্চি) লম্বা হয়। কেইপ লবস্টার প্রজাতিভুক্ত চিংড়িগুলো ইউরোপিয়ান লবস্টার এর ন্যায় বিভিন্ন রঙ এর হয়ে থাকে। এরা সাধারণত লাল, হলুদ ও পিঙ্গলবর্ণের হয়ে থাকে ।
কোম্পানি
প্রতিশ্রুত মূল্য দ্বারা সসীম দায় কোম্পানি
প্রতিশ্রুত মূল্য দ্বারা সসীম দায় কোম্পানির (Company Limited by Guarantee) শেয়ারহোল্ডারদের দায় স্মারকলিপিতে বর্ণিত থাকে এবং বর্ণনা অনুযায়ী শেয়ারহোল্ডাররা দায় পরিশোধ করে থাকেন।
কেইপ লবস্টার (স্কন্ধাবরণ গলদা চিংড়ি)
বর্ণনা
নেফ্রোপিডি পরিবার অন্তর্ভুক্ত হুমারিনাস ও হুমারাস গণভুক্তদের মাঝেই এই পরিবারের সবচেয়ে বেশি বংশানুক্রমিক বৈশিষ্ট্য পরিলক্ষিত হয়। তবু, হুমারাস গণভুক্ত প্রজাতির সাথে কেইপ লবস্টার প্রজাতির দৈহিক ও চারিত্রিক ভিন্নতা পরিলক্ষিত হয়। কেইপ লবস্টারের ক্ষেত্রে, তাদের রস্ট্রাম চ্যাপ্টা ধরনের হয়ে থাকে, তিন জোড়া নখর লোমযুক্ত থাকে। অন্যদিকে হুমারাস গণভুক্ত প্রজাতির রস্ট্রাম আকৃতিতে গোল হয় ও বাকানো অবস্থায় মাথা পর্যন্ত বিস্তৃত হয়, এদের নখরে লোম থাকে না। স্ত্রী কেইপ লবস্টার আকৃতিতে ইউরোপিয়ান লবস্টার ও আমেরিকান লবস্টার অপেক্ষা বড় হয়। কেইপ লবস্টার প্রজাতির চিংড়িগুলো হুমারাস গণভুক্ত চিংড়ি অপেক্ষা কম ডিম ধারণ করে। পরবর্তীতে ডিমগুলো স্বল্পকালীন লার্ভা দশা প্রাপ্ত হয় বা সরাসরি ডিম ফুটে শিশু চিংড়ি বেরিয়ে আসে।
কোম্পানি
শেয়ার মূল্য দ্বারা সসীম দায় কোম্পানি
যে কোম্পানির শেয়ারহোল্ডারদের দায় তাদের ক্রীত শেয়ারের আঙ্কিক মূল্য দ্বারা সীমাবদ্ধ থাকে তাকে শেয়ার মূল্য দ্বারা সীমাবদ্ধ দায় কোম্পানি (Company Limited by Share) বলে। এক্ষেত্রে কোনো অবস্থাতেই শেয়ারহোল্ডারদেরকে তাদের ক্রীত শেয়ারের আঙ্কিক মূল্যের অতিরিক্ত দায়ের জন্য দায়ী করা যায় না। পৃথিবীর সকল দেশেই এরকম কোম্পানি দেখা যায়।
কেইপ লবস্টার (স্কন্ধাবরণ গলদা চিংড়ি)
শ্রেনীবিন্যাস ও বিবর্তন
কেইপ লবস্টার খুবই দুর্লভ ও বিরল। ১৭৯২ খিষ্টাব্দ হতে ১৯৯২ খ্রিষ্টাব্দ পর্যন্ত এর চৌদ্দটি প্রজাতি সংগ্রহ করা সম্ভব হয়েছে। এদের মধ্যে পাঁচটি পুরুষ জাত দ্য সাউথ আফ্রিকান মিউজিয়াম (কেইপ টাউন), দুইটি জাত দি ন্যাচারাল হিস্টরি মিউজিয়াম (লন্ডন), এবং একটি জাত ইস্ট লন্ডন মিউজিয়াম, দি ন্যাশনাল মিউজিয়াম অব ন্যাচারাল হিস্টরি (ডাচ- রাইকজমিউজিয়াম ভ্যান ন্যাচুয়ারলিকা হিস্টেরি), আলবানি মিউজিয়াম (গ্রাহামসটাউন)-এ সংরক্ষিত রয়েছে। দি ন্যাশনাল মিউজিয়াম অব ন্যাচারাল হিস্টরি (প্যারিস, ফ্রান্স)-এ একটি পুরুষ ও একটি স্ত্রী জাতের কেইপ লবস্টার রয়েছে।  ১৯৯২ খ্রিষ্টাব্দে ড্যাসেন আইল্যান্ড-এ এক প্রকার কেইপ লবস্টার এর সন্ধান পাওয়া যায় এবং পরবর্তীতে প্রাপ্ত ফলাফলের ভিত্তিতে নতুন ২০ প্রকারের প্রজাতির অস্তিত্ব অনুমান করা হয়। ১৭৯২ খ্রিষ্টাব্দে জার্মান পরিবেশবিদ জোহান ফ্রিডরিখ উইলহেম হার্বস্ট সর্বপ্রথম কেইপ লবস্টারকে কাঁকড়া (বৈজ্ঞানিক নাম- "Astacus capensis" হিসেবে বর্ণনা দেন। পরবর্তীতে জোহান ক্রিস্টিয়ান ফ্রেব্রিসিয়াস এটিকে কাঁকড়া (বৈজ্ঞানিক নাম- "Astacus flavus") হিসেবে বর্ণনা দেন। ১৭৯৫ খ্রিষ্টাব্দে ফ্রেডরিখ ওয়েবার কর্তৃক হুমারাস গণ আবিষ্কার হওয়ার পর  তিনি ফেব্রিসিয়াস প্রজাতিকে এই গণের অন্তর্ভুক্ত করলেন, যদিও পরবর্তীকালে কোনো গ্রন্থকার তা অনুসরণ করেননি। ১৯৯৫ খ্রিষ্টাব্দে ইর্ভ কর্নফিল্ড, অস্টিন উইলিয়ামস এবং রবার্ট স্টিনেক  হুমারিনাস গণ আবিষ্কার হওয়ার পর কেইপ লবস্টার প্রজাতির শ্রেনীবিন্যাস করা হয় যা এখনও প্রচলিত আছে।
কোম্পানি
প্রাইভেট লিমিটেড কোম্পানি
বাংলাদেশের প্রেক্ষাপটে যে সীমাবদ্ধ দায় কোম্পানিতে সদস্যের সংখ্যা ন্যূনতম ২ বা সর্বোচ্চ ৫০ জন রাখা হয় এবং সীমাবদ্ধ দায়ের ভিত্তিতে কোম্পানিকে প্রদত্ত আইনের আওতায় নিবন্ধিত করা হয়, তাকে ঘরোয়া মালিকানায় সীমাবদ্ধ কোম্পানি বা প্রাইভেট লিমিটেড কোম্পানি (Private Limited Company) বলে।
কেইপ লবস্টার (স্কন্ধাবরণ গলদা চিংড়ি)
শ্রেনীবিন্যাস ও বিবর্তন
অঙ্গসংস্থানবিদ্যা পর্যালোচনার মাধ্যমে ধারণা করা হয়েছিল যে, হুমারিনাস ও হুমারাস গণ দুটির মধ্যে বেশ সাদৃশ্য রয়েছে। মাইটোকন্ড্রিয়াল ডিএনএ-এর আণবিক বিশ্লেষণ-এ দেখা গিয়েছিল যে, তাদের বৈশিষ্ট্যে যথেষ্ট ভিন্নতা রয়েছে। উভয় গণ-এর কাটা ও পার্শ্বীয় পাখনায় বিচ্ছিন্ন সন্নিবেশ লক্ষ্য করা গেলেও এদের মধ্যে স্ব-স্ব এবং স্বাধীনভাবে বিবর্তন ঘটেছিল। মূলত, হুমারাস গণের সাথে নেফ্রপস গণের এবং হুমারিনাস গণের সাথে থিমপস এবং থিমপিডিস গণের বৈশিষ্ট্যের সর্বাধিক মিল পাওয়া যায়।
কোম্পানি
পাবলিক লিমিটেড কোম্পানি
পৃথিবীব্যাপী সবচেয়ে জনপ্রিয় কোম্পানি সংগঠন হলো পাবলিক লিমিটেড কোম্পানি (Public Limited Company)। এসকল কোম্পানী বাজারে শেয়ার ছাড়ার মাধ্যমে মূলধন জোগাড় করে থাকে। বাংলাদেশে এধরনের কোম্পানির সদস্যসংখ্যা সর্বনিম্ন ৭ জন এবং সর্বোচ্চ শেয়ার দ্বারা সীমাবদ্ধ থাকে, শেয়ার অবাধে হস্তান্তরযোগ্য এবং কোম্পানি শেয়ার ও ঋণপত্র জনগণের উদ্দেশ্যে ক্রয়-বিক্রয়ের আহবান জানায়। পাবলিক লিমিটেড কোম্পানি কে মালিকানার ভিত্তিতে দুইভাগে এবং নিয়ন্ত্রণের ভিত্তিতে আরো দুভাগে ভাগ করা যায়:
সরকারি পাবলিক লিমিটেড কোম্পানি
কোনো কোম্পানির মালিকানা বা এর শেয়ার মালিকানার কমপক্ষে ৫১% শেয়ার যদি সরকারি মালিকানায় থাকে এবং এর পরিচালনা ও নিয়ন্ত্রণের দায়িত্ব সরকারের হাতে থাকে, তবে তাকে সরকারি মালিকানায় পাবলিক লিমিটেড কোম্পানি বলে।
বেসরকারি পাবলিক লিমিটেড কোম্পানি
কোনো কোম্পানির শেয়ারের কিয়দংশ সরকার গ্রহণ করলে তাকে আধা-সরকারি কোম্পানি বলে। কোনো কোনো সময় সরকার শেয়ার মূলধনের শতকরা ৩০% বা ৪০% গ্রহণ করে। এতে সরকারি ও বেসরকারি মালিকানার সংমিশ্রণ ঘটে বলে একে আধা-সরকারি কোম্পানি বলে।
হোল্ডিং কোম্পানি
যদি কোনো কোম্পানি অন্য কোম্পানির ৫০% শেয়ারের বেশি শেয়ারের মালিক হয় বা মোট ভোটদান ক্ষমতার ৫০%-এর অতিরিক্ত ভোটদান ক্ষমতা ভোগ করে অথবা প্রত্যক্ষ বা পরোক্ষভাবে অধিকাংশ পরিচালক নিয়োগ করার ক্ষমতার অধিকারী হয় তবে ঐ কোম্পানিকে নিয়ন্ত্রণশালী বা ধারক কোম্পানি বা হোল্ডিং কোম্পানি বলে।
সাবসিডারি কোম্পানি
যে কোম্পানির ৫০%-এর বেশি শেয়ার বা ভোটদান ক্ষমতা অন্য কোম্পানির অধীনে চলে যায় সে কোম্পানিকে সাবসিডিয়ারি কোম্পানি বলে। মূলত হোল্ডিং কোম্পানি যে সকল কোম্পানির ৫০% শেয়ার ক্রয় করে তাদেরকেই সাবসিডারি কোম্পানি বা অধীনস্থ কোম্পানি বলে।
অসীম দায় কোম্পানি
যে নিবন্ধিত কোম্পানির শেয়ারহোল্ডারদের দায় অসীম অর্থাৎ শেয়ারহোল্ডারদের দায় তাদের বিনিয়োগের বাইরেও ব্যক্তিগতভাবে বর্তায় তাকেই অসীম দায়সম্পন্ন কোম্পানি বলে। বাংলাদেশে এধরনের কারবারের অস্তিত্ব নেই।
অনিবন্ধিত কোম্পানি
বাংলাদেশের কোম্পানী আইনের ৩৭১ ধারা অনুযায়ী অনিবন্ধিত কোম্পানী হলো ৭ সদস্যের অধিক সদস্য নিয়ে গঠিত কোনো অংশিদারী ব্যবসায় বা সমিতি যা কোম্পানি আইনের আওতায় নিবন্ধিত নয়। ১৯৯৪ সালের কোম্পানি আইন অনুযায়ী এধরনের প্রতিষ্ঠানকে কোম্পানি বলা চলে না। তবে, কোম্পানি অবলুপ্তির কালে সীমিত পর্যায়ে এটা কোম্পানি বলে গণ্য হয়। বাংলাদেশে কার্যত এরূপ কোম্পানির অস্তিত্ব নেই।
অব্যবসায়ী কোম্পানি
জনকল্যাণের উদ্দেশ্যে কোনো অব্যবসায়ী প্রতিষ্ঠান মুনাফা অর্জন করে তা জনকল্যাণ কাজে ব্যবহার করলে উক্ত প্রতিষ্ঠানকে সরকার তার সন্তুষ্টিস্বাপেক্ষে সীমাবদ্ধ দায় কোম্পানি হিসেবে নিবন্ধনের নির্দেশ দিতে পারে। একোম্পানির নামের শেষে ‘লিমিটেড’ শব্দটি ব্যবহার করতে হয় না।
কোম্পানির অবসায়ন
যে প্রক্রিয়ার মাধ্যমে কোম্পানি তার কাজকর্ম গুটিয়ে ফেলে, দায়-দেনার নিষ্পত্তি করে, তাকে কোম্পানির অবসায়ন বা বিলোপসাধন বলে। বাংলাদেশে ১৯৯৪ সালের কোম্পানি আইনের ২৩৪(১) ধারায় কোম্পানীর বিলোপসাধন সম্পর্কে বলা হয়েছে। রাষ্ট্র ও আইনভেদে এর বিভিন্নতা থাকলেও মোটামুটি বিলোপের ধরনগুলো এরকম:
কলকাতা পুলিশ ফ্রেন্ডশিপ কাপ
এটি পশ্চিমবঙ্গের মুখ্যমন্ত্রী বুদ্ধদেব ভট্টাচার্যের একটি উদ্যোগ এবং শহরের ফুটবলের অনুভূতিতে আঘাত করে পাবলিক-পুলিশ ইন্টারফেসকে উন্নত করার লক্ষ্য।
ইএসপিএন স্টার স্পোর্টস টুর্নামেন্টের স্পনসর এবং এফএ প্রিমিয়ার লিগের লাইনে বিজ্ঞাপন দেওয়া হয়। তারা টুর্নামেন্টের পাঁচজন প্রতিযোগীকে লন্ডন ফুটবল গ্রাউন্ডে ভ্রমণের জন্য উড়াল দেবে। <sup class="noprint Inline-Template" style="white-space:nowrap;">]
স্লোগান হলো প্যারা ফুটবল ইটস বেস্ট।
২০০৬ কাপ ২৪ জুলাই শুরু হয়েছিল। ২০০৬।
শঁলাল গাঁও
শঁলাল গাঁও আসামের লখিমপুর জেলার অন্তৰ্গত একটি গ্রাম। উত্তর লখিমপুর, বিহপুরিয়া, ধকুয়াখনা, নাওবৈচা, নারায়ণপুর ইত্যাদি শলাল গ্রামের নিকটবৰ্তী শহর।
সাধারণ তথ্য
শঁলাল গাঁওয়ে ২৬২ টি পরিবার বাস করে। শঁলাল গাঁওয়ের জনসংখ্যা ১২৪৩-৬৩৪ জন পুরুষ এবং ৬০৯জন মহিলা। শঁলাল গাঁওয়ে প্ৰতি হাজারজন পুরুষের মধ্যে ৯৬১জন মহিলা, যা অসমের গড় (৯৫৮) থেকে অধিক। শঁলাল গাঁওয়ের সাক্ষরতার হারও ৯৫.১৭%(২০১১ সালে), যা অসমের হার থেকে অধিক।
পঞ্চতন্ত্রের মন্ত্র
পঞ্চতন্ত্রের মন্ত্র বাংলা ভাষার অ্যানিমেটেড টেলিভিশন ধারাবাহিক। সৌরভ মন্ডল ও হানসা মন্ডল ধারাবাহিকটি যৌথভাবে পরিচালনা এবং প্রযোজনা করেছেন। ধারাবাহিকটির পটভূমি জঙ্গলে থাকা জিব জন্তু। সপ্তায় একদিন, রবিবার দুপুর ১২:৩০ মিনিটে সনি আট চ্যানেলে এটি সম্প্রচারিত হয়।
জন্তুদের তালিকা
• বাঘ
• বানর
• ভাল্লুক
• হরিণ
• সাপ
• কাক
• শিয়াল
• খরগোশ
• সিংহ
• হাতি
• বাদুড়
• বক
• পেঁচা
• ইঁদুর
• গন্ডার
• ঈগল
• কুমির
পর্বের তালিকা
• মিত্রভেদ
• অতি লোভের ফল
• খরগোশের বাহাদুরি
• রাজা ও বানর
• কচ্ছপের বোকামী
• কাক ও কৃষ্ণসর্প
• অতি চালাকের গলায় দড়ি
• প্রকৃত রাজা
• বোকা হাতি
• একতাই বল
• গুপধনের সন্ধানে
• বুদ্ধির জয়
• মনের পরিবর্তন
• কুমির ও বানরের গল্প
• বোকা সিংহ
• নীল শিয়াল
ফেয়ারফিল্ড মিনিটম্যান
ফেয়ারফিল্ড মিনিটম্যান ছিল কানেকটিকাটের ফেয়ারফিল্ডের স্থানীয় সংবাদপত্র। জার্নাল রেজিস্টার সংস্থার মালিকানাধীন ওয়েস্টপোর্ট মিনিটম্যানের সাথে একত্রিত হয়ে পত্রিকাটি প্রায় ৩০,০০০ সম্মিলিত পাঠক সংখ্যা অর্জন করেছিল। ২০১৭ সালে, হার্স্ট জেআরসির উত্তরসূরি ডিজিটাল ফার্স্ট মিডিয়া থেকে মিনিটম্যান কিনেছিল। ওয়েস্টপোর্ট মিনিটম্যান ফেয়ারফিল্ড মিনিটম্যানের সাথে একীভূত করা হয়েছিল, পরে সম্মিলিত কাগজটি ২০১৭ সালে বন্ধ হয়েছিল।
বাণী বসু
বাণী বসু (জন্ম ২৬ ফাল্গুন, ১৩৪৬ বঙ্গাব্দ/১১ই মার্চ, ১৯৩৯ খ্রীষ্টাব্দ ) একজন বর্তমান ভারতীয় বাঙালি লেখিকা - উপন্যাস, প্রবন্ধ, কবিতা লেখেন, অনুবাদও করেন। একাধিক সাহিত্য পুরস্কার ও সম্মানে ভূষিতা বাণী বসু আশির দশক থেকেই সাড়া জাগানো জনপ্রিয়তার অধিকারিণী। তিনি বিজয় কৃষ্ণ গার্লস কলেজের ইংরেজি সাহিত্যের অধ্যাপিকা ছিলেন।
বাণী ছাত্রী জীবন থেকেই নানা প্রবন্ধ, অনুবাদ গল্প ও কবিতা রচনায় পারদর্শিতার নজির রাখেন। তার প্রথম গল্প আনন্দমেলা ও দেশ পত্রিকায় প্রকাশিত হয় ১৯৮১তে। প্রথম উপন্যাস জন্মভূমি মাতৃভূমি প্রকাশিত হয় শারদীয়া আনন্দলোকে ১৯৮৭তে। কিন্তু তার আগেই তার অনেক অনুবাদ প্রকাশিত ও আদৃত হয়েছে। তার উল্লেখ্য অনুবাদগুলি হলঃ শ্রী অরবিন্দের সনেটগুচ্ছ (শৃণ্বন্তু), সমারসেট মমের সেরা প্রেমের গল্প (১৯৮০, ১৯৮৪, প্রকাশক: রূপা) ও এইচ ডি লরেন্সের সেরা গল্প (১৯৮৭, প্রকাশক: রূপা)।
তথ্যসূত্র
৩) বাণী বসুর সাহিত্য নিয়ে গবেষণা: "বাণী বসুর কথাসাহিত্যে পুরাণ প্রসঙ্গ"- গবেষক: গৌতম বর্মণ, বাংলা বিভাগ, বিদ‍্যাসাগর বিশ্ববিদ্যালয়।
https://bn.wikipedia.org/s/pid7
কাতারে অবস্থিত কূটনৈতিক মিশনের তালিকা
এটি কাতারে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর দোহায় ৯৪টি দূতাবাস রয়েছে। অন্য দেশের রাজধানীতেও অনেক দেশের স্বীকৃত রাষ্ট্রদূত নিয়োজিত রয়েছে।
দূতাবাসসমূহ
২০১৭ সালের ৫ জুন, বাহরাইন, মিশর, সৌদি আরব ও সংযুক্ত আরব আমিরাত কাতারের সাথে কূটনৈতিক সম্পর্ক বিচ্ছিন্ন করে দেয়।
কিশোরগঞ্জ টেকনিক্যাল স্কুল ও কলেজ
কিশোরগঞ্জ টেকনিক্যাল স্কুল ও কলেজ কিশোরগঞ্জ জেলার একটি অন্যতম বিদ্যাপীঠ। কিশোরগঞ্জ জেলার মধ্যে এটিই সর্বপ্রথম বাংলাদেশ কারিগরি শিক্ষাবোর্ড অনুমোদিত প্রতিষ্ঠান।
ইতিহাস
১৯৭৩ সালে কিশোরগঞ্জ টেকনিক্যাল স্কুল ও কলেজ ভিত্তি প্রস্থ স্থাপিত হয়। ১৯৮২সালে কিশোরগঞ্জ টেকনিক্যাল স্কুল ও কলেজে “মেশিনইস্ট” বিভাগে প্রথম “যুব মাডুলার কোর্স” নামে ৬ মাস মেয়াদী একটি কোর্স চালু হয়। ১৯৮৫ সালে কিশোরগঞ্জ টেকনিক্যাল স্কুল ও কলেজের সুপারিটেন্ডেন্ট ছিলেন স্যার “আবদুল হাই ভুঁয়া”। এভাবেই কিশোরগঞ্জ টেকনিক্যাল স্কুল ও কলেজ চলতে থাকে। পরর্বতীতে ১৯৯৫ সালে কারিগরি শিক্ষাকে “এস.এস.সি (ভোকেশনাল)” কোর্সের অর্ন্তগত করা হয়।তারপর ১৯৯৭ সালে “মেশিনইস্ট” বিভাগের সাথে আরেকটি নতুন বিভাগ “এগ্রোমেশিনারী” চালু করা হয়। ১৯৯৭ সালে এগ্রোমেশিনারীতে এইচ.এস.সি চালু হয়। ২০০০ সালে মেশিনইস্ট বিভাগে এইচ.এস.সি চালু হয়। ২০০৩ সালে কিশোরগঞ্জ টেকনিক্যাল স্কুল ও কলেজে “অটোমোবাইল” ও “জেনারেল ইলেকট্রিক্যাল” নামে দুইটি বিভাগ চালু হয়।
সাজ্জাদুল হাসান
মোহাম্মাদ সাজ্জাদুল হাসান ছিলেন বাংলাদেশের প্রথম শ্রেণীর ক্রিকেটার। তিনি খুলনা বিভাগীয় দলের টপ-অর্ডার ব্যাটসম্যান ছিলেন। ২০০২-২০০৩ সালে বাংলাদেশের ঘরোয়া ক্রিকেটে তিনি অন্যতম সেরা রান সংগ্রাহকদের একজন তিনি।
ক্রিকেটে পরিসংখ্যান
তিনি ২০০২ সাল থেকে ২০০৭ সাল পর্যন্ত খুলনা বিভাগীয় দলে খেলেছেন। ঢাকার ক্লাব ক্রিকেটেও খেলেছেন তিনি। এছাড়াও খেলেছেন ধানমণ্ডি ক্লাব, ব্রাদার্স ইউনিয়ন ও সিটি ক্লাবে। প্রথম শ্রেণীর ক্রিকেটে ৫০টি ম্যাচ খেলে তিনি ২৪৪৩ রান সংগ্রহ করেন, তার গড় ছিলো ২৮.০৮। তিনি মোট ৩ বার শত রান ও ১২ বার অর্ধশত রান করেন। তার সর্বোচ্চ রান ছিলো ১৪৭।
মৃত্যু
২০০৭ সালের ১৬ মার্চ তারিখে মাত্র ২৮ বছর বয়সে মোহাম্মাদ সাজ্জাদুল হাসান মারা গেছেন। একটি ভয়াবহ সড়ক দূর্ঘটনায় মানজারুল ইসলাম রানার সাথে তিনি মারা যান।
স্বীকৃতি
মোহাম্মাদ সাজ্জাদুল হাসান ও মঞ্জরুল ইসলাম রানাকে ২০১৬ সালে খুলনা টাইটান্সের আইকন খেলোয়াড় হিসেবে ঘোষণা করা হয়েছিলো। খুলনা টাইটানসের জার্সিতে বিপিএলের সময় জার্সির হাতায় মানজারুল ইসলাম রানা ও সাজ্জাদুল হাসান সেতুর নাম লেখা ছিলো।
আমিনা শুকরি
আমিনা শুকরি (أمينة شكرى, ১৯১২-১৯৬৪) একজন মিশরীয় সমাজকর্মী এবং রাজনীতিবিদ ছিলেন। ১৯৫৭ সালে তিনি জাতীয় পরিষদে নির্বাচিত প্রথম দুই মহিলার একজন ছিলেন।
জীবনী
শুকরি ১৯২ সালে আলেকজান্দ্রিয়ায় জন্মগ্রহণ করেন, তিনি এক পত্রিকার সম্পাদক মোহাম্মদ আবু এল-ইজের কন্যা। তিনি একজন সমাজকর্মী হয়েছিলেন এবং একটি শিশুদের বাড়ি প্রতিষ্ঠা করেছিলেন যেখানে প্রায় ৪০০ শিশু ছিল এবং তিনি নারীবাদী ইউনিয়নের সদস্য ছিলেন। তিনি ওসমান শুক্রীকে বিয়ে করেন, যিনি একজন ডাক্তার ও শিশু বিশেষজ্ঞ, তাদের একটি মেয়েও ছিল।
১৯৬৪ সালে চিকিৎসার জন্য লন্ডন ভ্রমণের সময় তিনি মারা যান
শরাফত উদ্দিন আহমদ
রাজনৈতিক জীবন
শরাফত উদ্দিন আহমদ ময়মনসিংহ-৪ এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন। তিনি ময়মনসিংহ -৪ এর প্রতিনিধিত্বকারী পাকিস্তানের চতুর্থ জাতীয় পরিষদের সদস্যও ছিলেন।
লুটিশিয়াম
থাম্ব|লুটেশিয়াম লুটেসিয়াম বা লুটেটিয়াম একটি রাসায়নিক মৌল যার রাসায়নিক সংকেত Lu এবং পারমাণবিক সংখ্যা ৭১। এটি রুপালি সাদা ধাতু। শুষ্ক বায়ুতে এটি ক্ষয়রোধক কিন্তু আর্দ্র বায়ুতে নয়।
ইদাক্কা
ইদাক্কা (ഇടയ്ക്ക, আক্ষরিক অর্থে মাঝখানে), এছাড়াও লেখা হয় এদায়ক্কা বা এদাক্কা, হল দক্ষিণ ভারতের কেরালার বালি ঘড়ি আকৃতির একটি ড্রাম। এটি পঞ্চবাদ্যম এবং সোপানা সঙ্গীতম পরিবেশনার জন্য ব্যবহৃত একটি যন্ত্র। এটি ছন্দ ধরে রাখার চেয়ে বাদ্যযন্ত্রের কাজ বেশি করে এবং বিশ্বাস করা হয় যে এটি ভগবান নটরাজ (ভগবান শিব) পৃথিবীতে পাঠিয়েছেন। এটি কেরালার সবচেয়ে পূজিত বাদ্যযন্ত্র হিসাবে বিবেচিত হয় এবং এটি দেব বাদ্যম নামে পরিচিত। এই সহজ ঘাত বাদ্য যন্ত্রটি বিস্তৃত ভারতের ডমরুর মতো। ডমরুতে গিঁটযুক্ত দড়ি দিয়ে অনুরনকের গায়ে আঘাত করা হয়, কিন্তু ইদাক্কা একটি লাঠি দিয়ে বাজানো হয়। ডমরুর মতো, ইদাক্কার মধ্যস্থলের দড়ি চেপে ধরে স্বরতীক্ষ্ণতা বাঁকানো যেতে পারে (একটি ধ্বনি অন্য ধ্বনির ওপর দিয়ে যাওয়া)। ইদাক্কা যন্ত্রটিকে বাম কাঁধের উপর ঝোলানো হয় এবং যন্ত্রের ডান দিকে একটি পাতলা বাঁকানো লাঠি দিয়ে আলতোভাবে আঘাত করা হয়।
ব্যুৎপত্তি
মনে করা হয় যে শব্দটি এসেছে মালয়ালম শব্দ ইদাক্কু থেকে, যার অর্থ "কেন্দ্র"। শব্দটি মন্দিরের দেব মূর্তি এবং ভক্তদের মধ্যে বাদ্যযন্ত্রটির অবস্থানকে নির্দেশ করতে বলা হয়।
ধ্বনিবিদ্যা
ইদাক্কা হল একটি ছোট, উচ্চ স্বরতীক্ষ্ণতাযুক্ত ড্রাম যার নির্দিষ্ট স্বরতীক্ষ্ণতা আছে। জালের মতো তন্তুগুলি ড্রামের মুখের দিকের কম্পিত পরদার সাথে এমনভাবে যুক্ত হয়, যা দিয়ে যন্ত্রের স্বরতীক্ষ্ণতা নির্ধারিত হয়। যন্ত্রের চারপাশে দড়ি চেপে বিভিন্ন স্বরতীক্ষ্ণতা পাওয়া যেতে পারে, এগুলি দুপাশের পরদার টানের পরিমাণের পরিবর্তন করে।
দ্য দারিয়েন টাইমস
দারিয়েন টাইমস একটি সাপ্তাহিক সংবাদপত্র যা দারিয়েন, সিটির স্থানীয় খবরের উপর দৃষ্টি নিবদ্ধ করে। পত্রিকায় দারিয়েনের সংবাদ, রাজনীতি, খেলাধুলা, স্কুল এবং বৈশিষ্ট্যযুক্ত গল্প থাকে। এটি প্রতি বৃহস্পতিবার বিতরণ করা হয়। পত্রিকাটি হারসম অ্যাকর্ন নিউজপেপার কর্তৃক প্রকাশিত হয়, যা কানেকটিকাট, নিউ ইয়র্ক, এবং ভারমন্টের ২০ টিরও বেশি সম্প্রদায়ের একটি সম্প্রদায় সংবাদ এবং মাল্টিমিডিয়া ফার্ম। সহকারী সম্পাদক, ডেসরোচেসকে নিউ ইংল্যান্ড নিউজপেপার এবং প্রেস অ্যাসোসিয়েশন থেকে বর্ষসেরা সাংবাদিক হিসাবে নামকরণ করা হয়েছে।
সম-আয়ন প্রভাব
কোন দ্রবণে দুটি তড়িৎবিশ্লেষ্যের আয়নায়নে বা বিয়োজনে উৎপন্ন আয়ন গুলির মধ্যে যে আয়নটি উভয় তড়িৎবিশ্লেষ্যের ক্ষেত্রে একই বা সাধারণ তাকে রসায়নে সম-আয়ন বলে।
মৃদু তড়িৎবিশ্লেষ্যের দ্রবণে সম-আয়নসম্পন্ন তীব্র তড়িৎবিশ্লেষ্য যোগ করলে দ্রবণে মৃদু তড়িৎবিশ্লেষ্যের আয়নায়ন মাত্রা হ্রাস পায় একে সম-আয়ন প্রভাব (Common-ion effect) বলে।
এটি মূলত লা-শাতেলিয়ার নীতির একটি প্রয়োগ।
মৃদু অ্যাসিডের ওপর প্রভাব
এই দ্রবণে যদি তীব্র তড়িৎবিশ্লেষ্য সোডিয়াম অ্যাসিটেট লবণ যোগ করা হয় তাহলে এটি সম্পূর্ণ বিয়োজিত হয়ে CH3COO− ও Na+ আয়ন উৎপন্ন করে এর ফলে CH3COO− আয়ন এর আধিক্য ঘটে যায় এবং সাম্যাবস্থা বিঘ্নিত হয়।
লা-শাতেলিয়ার নীতি অনুযায়ী, কিছু পরিমাণ CH3COO− আয়ন H3O + আয়নের সাথে যুক্ত হয়ে CH3COOH ও H2O অণু গঠন করে। ফলে সাম্য বিক্রিয়ার বামদিকে সরে গিয়ে বজায় থাকে। এই ঘটনায় CH3COOH এর আয়নায়ন মাত্রা হ্রাস পায়, ফলে দ্রবণের pH বৃদ্ধি পায়।
মৃদু ক্ষারকের ওপর প্রভাব
অ্যামোনিয়া একটি মৃদু ক্ষারক হওয়ার জন্য জলীয় দ্রবণে স্বল্পমাত্রায় আয়নিত হয় এবং নিম্নলিখিত সাম্যবস্থার সৃষ্টি করে:
বৈশ্লেষিক রসায়ন
দ্রাব্যতা গুণফল এর নীতি প্রয়োগ করে অজৈব রসায়নে ধাতব মূলকের গুণগত বিশ্লেষণ (Quantitative analysis) করা হয় এখানে ধাতব মূলকগুলিকে বিভিন্ন শ্রেণীতে ভাগ করে তাদের চিহ্নিতকরণের জন্য অনেক ক্ষেত্রে সম-আয়ন প্রভাবের সাহায্য নেওয়া হয়।
লুকাস টিল
প্রাথমিক জীবন
লুকাস ড্যানিয়েল টিল ১০আগস্ট, ১৯৯০সালে ফর্ট হুড, টেক্সাসে জন্মগ্রহণ করেন। তার মা ডানা লিন ও বাবা জন মার্ক টিল, যিনি সেনাবাহিনীর একজন লেফটেন্যান্ট কর্নেল।  তার মা পেশায় একজন রসায়নবিদ। টিলের শৈশব কাটে জর্জিয়ার আটলান্টাতে। সে কেল উচ্চ বিদ্যালয়ে পড়াশোনা করে।
আবদুল খালেক আহমেদ
আবদুল খালেক আহমেদ পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।
রাজনৈতিক জীবন
আবদুল খালেক আহমেদ ময়মনসিংহ-কাম-সিলেটের প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন।
জুমানাহ্ বিনতে আবু তালিব
জুমানাহ্ বিনতে আবু তালিব (جمانة بنت أبي طالب) ছিলেন ইসলামী নবী মুহাম্মদের সহচর ও প্রথম চাচাত বোন।
তিনি আবু তালিব ইবনে আবদুল মুত্তালিব এবং ফাতেমা বিনতে আসাদের কন্যা ছিলেন। তিনি তার চাচাত ভাই আবু সুফিয়ান ইবনুল হারিথকে বিয়ে করেছিলেন এবং তাদের জাফর নামে একটি ছেলে হয়েছিল।
আবু সুফিয়ান দীর্ঘদিন ধরে ইসলামের শত্রু ছিলেন। ৬৩০ সালে তিনি জুমানাহকে বলেছিলেন যে তিনি ইসলামে রূপান্তর হতে চান। তিনি জবাব দিয়েছিলেন: "অবশেষে, আপনি দেখতে পাচ্ছেন যে বেদুইন এবং বিদেশীরা মুহাম্মদকে অনুসরণ করেছে, তখন আপনি তাঁর নিশ্চিত শত্রু হয়ে গেছেন! আপনি তাকে সহায়তা করার প্রথম ব্যক্তি হওয়া উচিত ছিল! " তিনি তাকে নিয়ে আল-আবওয়াতে মুহাম্মদের সাথে দেখা করতে সফরে এসেছিলেন; কিন্তু মুহাম্মদ তাকে দেখা দিতে রাজি হননি। তারা মক্কার পথে সমস্ত পথে মুহাম্মদকে অনুসরণ করেছিল। বিজয়ের পরে জুমানাহ মুত্তালিব বংশের কয়েকজন মহিলাকে নিয়ে মুহাম্মাদের কাছে যান। তিনি তার স্বামী সম্পর্কে তাকে "নরম" করলেন; তবে হুনায়নের যুদ্ধের পরেই তিনি আবু সুফিয়ানের ইসলামে রূপান্তরকে সত্যিকার অর্থে গ্রহণ করেছিলেন।
মুহাম্মদ জুমানাহকে খাইবার থেকে ৩০ wusūq খেজুর (প্রায় ৩০ টি উট বহন করতে পারে এমন পরিমাণ) প্রদান করেন।
তিনি মুহাম্মদ থেকে কোনও হাদীস বর্ণনা করেছেন বলে জানা যায় না।
পার্সারং সেরং
ইতিহাস
এটি ১৯৫৮ সালে প্রতিষ্ঠিত হয়েছিল। নভেম্বর ২০১৪ সালে, তারা প্রথমবারের মতো লিগ ইন্দোনেশিয়া প্রিমিয়ার বিভাগে উন্নীত হয়েছিল।
স্টেডিয়াম
পার্সেরং তাদের হোম ম্যাচগুলি মওলানা ইউসুফ স্টেডিয়ামে খেলেন।
পিণ্ড
পিণ্ড হল ঘি ও কালো তিলের সাথে ভাত ও যবমিশ্রিত অন্নভোগ যা হিন্দুদের মৃত্যুপরবর্তী আচার ( যথা: অন্তেষ্টি ও শ্রাদ্ধ) পালনের সময়ে পূর্বপুরুষদের উদ্দেশ্যে প্রদান করা হয়।
রিমাইন্ডারনিউজ
রিমাইন্ডারনিউজ কানেটিকাটের পূর্ব অংশের একটি সংবাদপত্র, যা ১৯৪৯ সালে প্রতিষ্ঠিত, প্রতিষ্ঠাতা সংস্থাটা এখন রিমাইন্ডারমিডিয়া নামে পরিচিত। কাগজটির ১৬টি স্থানীয় সংস্করণ রয়েছে।
২০১৪ সালে, পত্রিকাটি হার্টফোর্ড কুরেন্ট কিনেছিল।
প্রাণী
প্রাণী হল বহুকোষী এবং সুকেন্দ্রিক জীবের একটি বৃহৎ গোষ্ঠী। এরা অ্যানিম্যালিয়া বা মেটাজোয়া রাজ্যের অন্তর্গত। বয়স কিছুটা বাড়তেই প্রায় সব প্রাণীর দেহাবয়ব সুস্থির হয়ে যায়। অবশ্য কিছু প্রাণীকে জীবনের নির্দিষ্ট সময়ে রূপান্তরিত হতেও দেখা যায়। অধিকাংশ প্রাণীই চলনক্ষম, অর্থাৎ তারা স্বতঃস্ফূর্তভাবে এক স্থান থেকে অন্য স্থানে গমন করতে পারে। অধিকাংশ প্রাণীই পরভোজী (ইংরেজি: Heterotroph), অর্থাৎ তারা জীবন ধারণের জন্য অন্য জীবের উপর নির্ভরশীল।
এখন পর্যন্ত আবিষ্কৃত প্রাচীনতম প্রাণীটি আজ থেকে ৫৪২ মিলিয়ন বছর পূর্বে পৃথিবীতে বাস করতো। ক্যামব্রিয়ান বিস্ফোরণের সময়ের একটি জীবাশ্ম আবিষ্কৃত হয়েছে যার মাধ্যমে আমরা এটা জানতে পেরেছি। জলে প্রথম প্রাণীর আবির্ভাব ঘটেছে বলে প্রাণীটি জলচর বলেই জীববিজ্ঞানীরা ধারণা করেন ।
বিনোদনে ব্যবহার
গত দুই শতাব্দী ধরে আধুনিক সার্কাসে অনেক ধরনের প্রজাতির প্রাণী সার্কাসের অন্যতম প্রধান আকর্ষণ ও অংশ হয়ে দাঁড়িয়েছে। বন্য প্রাণী বিশেষতঃ সিংহ, বাঘ, ভল্লুকের ন্যায় প্রাণীগুলোকে সার্কাসে ব্যবহার করা হচ্ছে। এছাড়াও উট, ঘোড়া, হাতিসহ গৃহপালিত কুকুরও এর অন্তর্ভুক্ত হয়েছে। সাম্প্রতিককালে মানুষের ধ্যান-ধারনায় পরিবর্তনের ছোঁয়া লক্ষ্য করা যায়। বন্য প্রাণীকে দক্ষতা প্রদর্শনে বাধ্য করানোর ন্যায় কর্মে এর দায়িত্বরত প্রশিক্ষক প্রয়োজনে রূঢ় আচরণ করছেন। তন্মধ্যে - প্রাণীকে আঘাত করা, ইলেকট্রিক শক দেয়াসহ অন্য কোন উপায়ে ব্যথা প্রদান করা অন্যতম। এছাড়াও, প্রাণীগুলোকে সর্বদাই ছোট খাঁচায় পুরে সফরে নিয়ে যাওয়া হয়। অনেক দেশের মানুষ সার্কাসে বন্য প্রাণীর ব্যবহার দেখতে চায় না।
ইসলামী বিশ্ববিদ্যালয় ল্যাবরেটরি স্কুল এন্ড কলেজ
ইসলামী বিশ্ববিদ্যালয় ল্যাবরেটরি স্কুল এন্ড কলেজ, কুষ্টিয়া হল একটি বাংলাদেশি স্কুল ও কলেজ যা ইসলামী বিশ্ববিদ্যালয়ের ইসলামি শিক্ষা ও গবেষণা ইনস্টিটিউট (আইআইইআর) দ্বারা পরিচালিত হয়ে থাকে।  কলেজটি ইবি ল্যাব স্কুল অ্যান্ড কলেজ নামে অধিক পরিচিত। এটি ইসলামী বিশ্ববিদ্যালয়ের অভ্যন্তরে অবস্থিত। বিদ্যালয়টি শিক্ষা মন্ত্রণালয় ও যশোর শিক্ষা বোর্ডের অধিভুক্ত একটি কলেজ। প্রতিষ্ঠানের স্কুল সেকশন ১৯৯৬ সালে প্রতিষ্ঠিত হয়েছিল এবং কলেজ সেকশন ২০০০ সালে প্রতিষ্ঠা হয়েছিল। কলেজের ভর্তি পরীক্ষা মৌখিক প্রশ্নের উপর ভিক্তি করে যাচাই করা হয়। এখানে দ্বাদশ শ্রেণী পর্যন্ত পাঠদান করা হয়।
ইতিহাস
১৯৯৬ সালের মার্চ মাসে, ইসলামী বিশ্ববিদ্যালয় সিন্ডিকেটের সিদ্ধান্ত অনুযায়ী, বিদ্যালয়টি ১৫০ জন শিক্ষার্থী নিয়ে শুরু করা হয়। নির্মাণের পর দীর্ঘদিন ধরে ইবি থানা গেটের পাশে টিনের ঘরে শিক্ষা কার্যক্রম পরিচালিত হয়। এরপর ২০০৪ সালে ক্যাম্পাসের উত্তর পাশে একটি ভবন নির্মাণ করা হয়।
ভর্তি পরীক্ষা
কলেজ বিভাগে বার্ষিক মোট ১৫০ জন শিক্ষার্থী ভর্তি করা হয়, বিজ্ঞান, মানবিক এবং ব্যবসায় শিক্ষা বিভাগগুলোর প্রতিটিতে ৫০ জন করে ভর্তির সুযোগ পায়। এই বিদ্যালয়ে ভর্তির যোগ্যতা বিজ্ঞানে জিপিএ ৪.৫ এবং মানবিক ও ব্যবসায় শিক্ষায় জিপিএ ৩.৫।
একাডেমিক কার্যক্রম
২০০০ সালে চার তলা বিশিষ্ট একটি ভবন, ৪ তলা ভবনটি ৫.৮২ কোটি টাকা ব্যয়ে নির্মিত হয়েছে। এবং ২০১৪ সালে তিন তলা বিশিষ্ট একটি ভবন নির্মাণ করা হয়। এই স্কুলে ১৪ জন শিক্ষক এবং ৫ জনেরও বেশি কর্মী সাধারণ সেবার জন্য রয়েছে।
অর্জন এবং কার্যক্রম
বিদ্যালয়টি বিভিন্ন সাংস্কৃতিক অনুষ্ঠান, নানামুখী উদ্যোগী অনুষ্ঠান এবং বুদ্ধিবৃত্তিক প্রতিযোগিতার আয়োজন করা হয়। মাঝেমধ্যে এখানে সামাজিক সচেতনতামূলক অনুষ্ঠানের আয়োজন করা হয়।  ইসলামী বিশ্ববিদ্যালয়ের সহযোগী অনুষ্ঠান ও কর্মসূচি গ্রহণ করা হয়।
শুভা খোটে
শুভা খোটে হলেন একজন ভারতীয় চলচ্চিত্র ও টেলিভিশন অভিনেত্রী। তিনি সাঁতার এবং সাইক্লিংয়ে প্রাক্তন মহিলা জাতীয় চ্যাম্পিয়নও ছিলেন।
প্রারম্ভিক জীবন
শুভা খোটে চার্নি রোডের সেন্ট তেরেসা উচ্চ বিদ্যালয়ে পড়াশোনা করেছেন। মেয়ে হিসাবে তিনি সাঁতার কাটা এবং সাইকেল চালানোয় পারদর্শী ছিলেন; সেই যুগে খুব কম নারী এই জাতীয় খেলায় অংশগ্রহণ করতেন। তিনি ১৯৫২-৫৫ খ্রিস্টাব্দ পর্যন্ত সাঁতার কাটা এবং সাইক্লিংয়ে মহিলাদের জাতীয় চ্যাম্পিয়ন ছিলেন। স্কুল শেষ করার পরে তিনি উইলসন কলেজ থেকে ইংরেজি সাহিত্য বিভাগ হতে স্নাতক সম্পন্ন করেছেন।
শুভা ডি. এম. বালসাবরের (যিনি শুভার মায়ের মতো ম্যাঙ্গালোরের একজন বাসিন্দা) সাথে বিবাহ বন্ধনে আবদ্ধ হয়েছিলেন। শ্রী বালসাবর ভারতীয় কর্পোরেট সংস্থা নোকিলের বিপণন বিভাগের ভাইস প্রেসিডেন্ট ছিলেন। তিনি মারাঠি চলচ্চিত্র চিমুকলা পাহুনা (১৯৬৮)-তে একটি বিশেষ চরিত্রে উপস্থিত হয়েছিলেন, যা তিনি একাধারে প্রযোজনা ও পরিচালনা করেছিলেন। তাঁদের মেয়ে ভাবনা বালসাবরও একজন টেলিভিশন অভিনেত্রী।
কর্মজীবন
তিনি মাত্র চার বছর বয়সে শিশু অভিনেত্রী হিসাবে মঞ্চ নাটকে আত্মপ্রকাশ করেছিলেন। শুভা খোটে সীমা (১৯৫৫) নামক চলচ্চিত্রে পুটলি চরিত্রে অভিনয়ের মাধ্যমে আত্মপ্রকাশ করেছিলেন। একজন ভাল সাইকেল চালক হওয়ার কারণে এই চরিত্রটি তাঁর কাছে এসেছিল এবং সাইক্লিং সীমার দলকে তাকে নির্বাচন করতে আকর্ষণ করেছিল। সেই থেকে তিনি প্রচুর হিন্দি ও মারাঠি চলচ্চিত্র, মঞ্চ অনুষ্ঠান এবং টেলিভিশন ধারাবাহিকে অভিনয় করেছেন। তিনি বেশিরভাগই মেহমূদের বিপরীতে অভিনয় করেছিলেন এবং এই জুটি জনসাধারণের কাছে বেশ জনপ্রিয় ছিল। তাঁরা একত্রে শ্বশুরাল, ভরসা, জিদ্দি, ছোটি বহেন, সাঁঝ অর সবেরা, লাভ ইন টোকিও, গৃহস্থি, হামরাহী এবং বেটি বেটে নামক চলচ্চিত্রে কাজ করেছেন।
তিনি হেরা ফেরি, হান দোনো, ব্যাচেলর'স ওয়াইফ এবং লেট'স ডু ইট (২০০০)-এর মতো কৌতুক নাটক পরিচালনা করেছেন। তাঁর নিজস্ব প্রযোজনা ব্যাচেলর'স ওয়াইফ (মারাঠি নাটক ঘোলাট ঘোল থেকে অভিযোজিত) মুম্বই এবং আওরঙ্গবাদে ৪০টিরও বেশি অনুষ্ঠানে প্রদর্শিত হয়েছে। তাঁর টিভি অনুষ্ঠান জবান সামহালকে (মাইন্ড ইওর ল্যাঙ্গুয়েজ অনুষ্ঠানের উপর ভিত্তি করে নির্মিত) বেশ জনপ্রিয়তা অর্জন করেছিল।
সিরিয়া ও লেবাননে ফরাসি মেন্ডেট
সিরিয়া ও লেবাননে ফরাসি মেন্ডেট (১৯২৩−১৯৪৬), (Mandat français pour la Syrie et le Liban, الانتداب الفرنسي في سوريا ولبنان al-Intidāb al-Faransī fī Sūriyā wa-Lubnān) ছিল প্রথম বিশ্বযুদ্ধ ও উসমানীয় সাম্রাজ্যের বিভাজনের পর লীগ অব নেশনসের একটি মেন্ডেট।
যুদ্ধশেষ হওয়ার পরের দুই বছর ব্রিটেন ও ফ্রান্সের মধ্যে স্বাক্ষরিত সাইকস-পিকট চুক্তি মোতাবেক ব্রিটিশরা উসমানীয় মেসোপটেমিয়ার (আধুনিক ইরাক) অধিকাংশ ও উসমানীয় সিরিয়ার দক্ষিণ অংশ (ফিলিস্তিন ও ট্রান্সজর্ডান) নিয়ন্ত্রণ করত। অন্যদিকে ফরাসিরা উসমানীয় সিরিয়ার বাকি অংশ (আধুনিক সিরিয়া, লেবানন, আলেক্সান্ড্রেটা) ও তুরস্কের দক্ষিণপূর্ব অংশ নিয়ন্ত্রণ করত। ১৯২০ এর দশকে ব্রিটিশ ও ফরাসিদের নিয়ন্ত্রিত ভূখন্ডগুলো লীগ অব নেশনসের মেন্ডেট প্রক্রিয়ার মাধ্যমে আনুষ্ঠানিক স্বীকৃতির মধ্যে আসে। ১৯২৩ সালের ২৩ সেপ্টেম্বর ফ্রান্সকে সিরিয়ার জন্য মেন্ডেট প্রদান করা হয়।
ফরাসিদের প্রশাসন কয়েকটি ভিন্ন আঞ্চলিক রাষ্ট্রগত কাঠামোর মাধ্যমে পরিচালিত হত। এর মধ্যে ছিল সিরিয়ান ফেডারেশন (১৯২২-২৪), স্টেট অব সিরিয়া (১৯২৪-৩০), সিরিয়ান রিপাবলিক (১৯৩০-১৯৫৮) এবং স্টেট অব গ্রেটার লেবানন, আলাউইট স্টেট ও জাবাল দ্রুজ স্টেট নামক ক্ষুদ্র রাষ্ট্র।
১৯৪৩ সাল পর্যন্ত এই মেন্ডেট টিকে ছিল। এসময় দুইটি সিরিয়া ও লেবানন দুটি স্বাধীন রাষ্ট্র হিসেবে আত্মপ্রকাশ করে। হাতায় প্রদেশ ১৯৩৯ সালে তুরস্কের সাথে যোগ দেয়। ১৯৪৬ সালে ফরাসি সেনারা সিরিয়া ও লেবানন থেকে সম্পূর্ণভাবে চলে যায়।
জন জিম্যান
জিমান ১৯২৫ সালে ইংল্যান্ডের কেমব্রিজে জন্মগ্রহণ করেছিলেন। তার বাবা-মা হলেন সলোমন নেটহিম জিমান এবং, নেলি ফ্রান্সেস। যখন জিমান শিশু ছিল তখন তার পরিবার নিউজিল্যান্ডে চলে এসেছিল। তিনি প্রাথমিক শিক্ষা হ্যামিল্টন উচ্চ বিদ্যালয় এবং ওয়েলিংটন বিশ্ববিদ্যালয় থেকে অর্জন করেছিলেন। তিনি অক্সফোর্ডের বলিওল কলেজ থেকে পিএইচডি অর্জন করেন এবং কেমব্রিজ বিশ্ববিদ্যালয়ের তরল ধাতুতে ইলেকট্রন তত্ত্বের বিষয়ে প্রাথমিক গবেষণা করেন।
১৯৪৮ সালে তিনি ব্রিস্টল বিশ্ববিদ্যালয়ের তাত্ত্বিক পদার্থবিজ্ঞানের অধ্যাপক নিযুক্ত হন, যেখানে তিনি তাঁর এলিমেন্টস অফ অ্যাডভান্সড কোয়ান্টাম থিওরি (১৯৬৯) লিখেছিলেন যা   কোয়ান্টাম ফিল্ড থিওরির প্রাথমিক কনডেন্সড ম্যাটারেন্ট স্লেন্টের ব্যাখ্যা দেয়। এই সময়কালে, তার আগ্রহগুলি বিজ্ঞানের দর্শনের দিকে চলে যায়। তিনি বিজ্ঞানের সামাজিক মাত্রা, এবং অসংখ্য প্রবন্ধ এবং বইয়ে বিজ্ঞানীদের সামাজিক দায়বদ্ধতা সম্পর্কে তর্ক করেছিলেন।
তিনি দু'বার বিবাহ করেছিলেন ১৯৫১ সালে রোজমেরি ডিক্সনের সাথে এবং দ্বিতীয়বার জোয়ান সলোমনকে এবং তাঁর চার সন্তানের মধ্যে তিনজন বেঁচে আছেন।
আমতলী নদী
আমতলী নদী হচ্ছে বাংলাদেশের বরিশাল জেলায় অবস্থিত একটি নদী। নদীটির দৈর্ঘ্য ১৮ কিলোমিটার।
ব্রাহিম দিয়াস
ব্রাহিম আব্দেলকাদের দিয়াস (, Brahim Díaz; জন্ম: ৩ আগস্ট ১৯৯৯; ব্রাহিম দিয়াস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং স্পেন জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০১০–১১ মৌসুমে, স্পেনীয় ফুটবল ক্লাব মালাগার যুব পর্যায়ের হয়ে খেলার মাধ্যমে ব্রাহিম ফুটবল জগতে প্রবেশ করেছেন এবং পরবর্তীকালে ম্যানচেস্টার সিটির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, ইংরেজ ক্লাব ম্যানচেস্টার সিটির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করেছেন; ম্যানচেস্টার সিটির হয়ে তিনি ৫ ম্যাচে অংশগ্রহণ করেছেন। অতঃপর ২০১৮–১৯ মৌসুমে তিনি প্রায় ১৫ মিলিয়ন ইউরোর বিনিময়ে স্পেনীয় ক্লাব রিয়াল মাদ্রিদে যোগদান করেছেন, রিয়াল মাদ্রিদের হয়ে তিনি জিনেদিন জিদানের অধীনে ১টি লিগ শিরোপা জয়লাভ করেছেন। মাঝে তিনি তিন মৌসুম যাবত ইতালীয় ক্লাব এসি মিলানের হয়ে ধারে খেলেছেন।
২০১৬ সালে, ব্রাহিম স্পেন অনূর্ধ্ব-১৭ দলের হয়ে স্পেনের বয়সভিত্তিক পর্যায়ে অভিষেক করেছিলেন। দলগতভাবে, ব্রাহিম এপর্যন্ত ৫টি শিরোপা জয়লাভ করেছেন, যার মধ্যে ৩টি ম্যানচেস্টার সিটির হয়ে, ১টি রিয়াল মাদ্রিদের হয়ে এবং ১টি এসি মিলানের হয়ে জয়লাভ করেছেন।
প্রারম্ভিক জীবন
ব্রাহিম আব্দেলকাদের দিয়াস ১৯৯৯ সালের ৩রা আগস্ট তারিখে স্পেনের মালাগায় জন্মগ্রহণ করেছেন এবং সেখানেই তার শৈশব অতিবাহিত করেছেন।
ম্যানচেস্টার সিটি
ব্রাহিম খেলোয়াড়ি জীবন নিজ শহরের মালাগায় শুরু করলেও ১৬ বছর বয়সে ম্যানিচেস্টার সিটি তাকে £২০০,০০০ এর বিনিময়ে দলে নেয়। ২১ সেপ্টেম্বর ২০১৬ তারিখে, ইএফএল কাপে সোয়ানসি সিটির বিপক্ষে একটি ম্যাচে ৮০ মিনিটে বদলি খেলোয়াড় হিসেবে প্রথম ম্যানচেস্টার সিটির হয়ে মাঠে নামেন। ৫ দিন পর ক্লাবের সাথে তিন বছরের জন্য চুক্তিবদ্ধ হন।
রিয়াল মাদ্রিদ
শীতকালীন দলবদলের সময় ৬ জানুয়ারি ২০১৯-এ রিয়াল মাদ্রিদ তাকে £১৫.৫ মিলিয়নের (€১৭ মিলিয়ন) বিনিময়ে কিনে নেয়,কিছু শর্ত সাপেক্ষে যার কারণে £২২ মিলিয়ন (€২৪ মিলিয়ন) পর্যন্ত হতে পারে। তিনি ক্লাবের সাথে ২০২৫ সাল পর্যন্ত চুক্তিবদ্ধ হন।  শর্তানুযায়ী ভবিষ্যতে এই খেলোয়াড় বিক্রি করলে টাকার ১৫ শতাংশ ম্যানচেস্টার সিটিকে দিতে হবে।অন্য কোনো ম্যানচেস্টার ক্লাবের জন্য যা হবে ৪০ শতাংশ।
এসি মিলান
৪ সেপ্টেম্বর ২০২০-এ, রিয়াল মাদ্রিদ ঘোষণা করে যে ব্রাহিমকে এসি মিলানকে ধারে দেওয়া হবে।
আন্তর্জাতিক ফুটবল
ব্রাহিম স্পেন অনূর্ধ্ব-১৭, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৬ সালের ১০ই ফেব্রুয়ারি তারিখে তিনি গ্রিস অনূর্ধ্ব-১৭ দলের বিরুদ্ধে এক প্রীতি ম্যাচে স্পেন অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।
২০১৬ তিনি স্পেন অনূর্ধ্ব-১৭ দলের হয়ে ২০১৬ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, তবে ফাইনালে পূর্ণ সময় শেষে তার দল পর্তুগাল অনূর্ধ্ব-১৭ দলের সাথে ১–১ গোলে ড্র করার পর পেনাল্টি শুট-আউটে ৫–৪ গোলের ব্যবধানে পরাজিত হয়েছিল; উক্ত প্রতিযোগিতায় তিনি ৬ ম্যাচে ৩টি গোল করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন।
ফখরুদ্দীন আহমদ (রাজনীতিবিদ)
ফখরুদ্দীন আহমদ পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।
রাজনৈতিক জীবন
ফখরুদ্দীন আহমদ ময়মনসিংহ-৭ এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন। তিনি ময়মনসিংহ-৭ এর প্রতিনিধিত্বকারী পাকিস্তানের চতুর্থ জাতীয় পরিষদের সদস্যও ছিলেন।
শামসুন নাহার শেলী
শামসুন নাহার শেলী বাংলাদেশের জাতীয় পার্টির রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
শামসুন নাহার শেলী ১৯৮৬ সালের তৃতীয় জাতীয় সংসদের মহিলা আসন ১২ থেকে জাতীয় পার্টির মনোনীত সংসদ সদস্য ছিলেন।
ইয়াহু!
thumb|ইয়াহু! সদরদপ্তর ইয়াহু বা '''ইয়াহু! ইনক.''' (Yahoo! Inc.) একটি বৃহৎ ইন্টারনেট ভিত্তিক বাণিজ্য প্রতিষ্ঠান। মার্কিন যুক্তরাষ্ট্রের ক্যালিফোর্নিয়া অঙ্গরাজ্যের সানিভেল শহরে এর প্রধান কার্যালয় অবস্থিত। ডেভিড ফিলো ও জেরি ইয়াং ইয়াহু এর প্রতিষ্ঠাতা। ইয়াহু'র রয়েছে ওয়েবসাইট, সার্চইঞ্জিন, ইয়াহু ডিকশেনারী, ইয়াহু! মেইল, ইয়াহু নিউজ, ইয়াহু গ্রুপ, ইয়াহু এন্সার, অ্যাডভার্টাইজমেন্ট, অনলাইন ম্যাপ, ইয়াহু ভিডিও, সোশ্যাল মিডিয়া সেবা ইত্যাদি। ইয়াহু যুক্তরাষ্ট্রের অন্যতম বড় ওয়েবসাইট। ১৯৯৪ সালের জানুয়ারি মাসে ইয়াহু চালু হলেই ইনকর্পোরেটেড হয় ১৯৯৫ সালের ১ মার্চ। ২০০৯ সালের ১৩ জানুয়ারি ইয়াহু ক্যারল বার্টজকে নিয়োগ দেয় প্রধান নির্বাহী কর্মকর্তা এবং পরিচালনা বোর্ডের সদস্য হিসেবে। ২০১১ সালের ৬ সেপ্টেম্বর বার্টজকে প্রধান নির্বাহীর পদ থেকে অপসারন করা হয় এবং টিম মর্সকে অস্থায়ীভাবে এ পদটি দেয়া হয়। ৪ই জানুয়ারি ২০১২ সালে পেপালের সাবেক প্রেসিডেন্ট স্কট থম্পসনকে নতুন প্রধান নির্বাহীর পদে নিযুক্ত করা হয়। ।
সংবাদ সংস্থাগুলো তথ্য অনুসারে ইয়াহুর নিয়মিত ব্যবহারকারী প্রায় ৭০০ মিলিয়ন। ইয়াহু দাবি করে "প্রতি মাসে প্রায় ৫ কোটি মানুষ ৩০টি ভাষায় ইয়াহু ব্যবহার করে ।
টেরা অস্ট্রালিস
টেরা অস্ট্রালিস (ল্যাটিন: Terra Australis; তেরা অস্ত্রালিস; দক্ষিণের ভূমি) একটি কাল্পনিক মহাদেশ যা পঞ্চদশ থেকে অস্টাদশ শতাব্দী পর্য্যন্ত বিভিন্ন বিশ্ব মানচিত্রে অঙ্কিত হতে থাকে। যদিও মানচিত্রে এই মহাদেশকে দেখানো হতে থাকে, কিন্তু এই মহাদেশের অস্তিত্বের পেছনে কোন বাস্তব প্রমাণ ছিল না। উত্তর গোলার্ধের ভূমিসমষ্টির সঙ্গে সামঞ্জস্য রেখে যে দক্ষিণ গোলার্ধেও যে সমপরিমাণ ভূমি থাকতে পারে, এই তত্ত্বে বিশ্বাস করে এই মহাদেশের কল্পনা করা হয়। পঞ্চম শতাব্দীতে ম্যাক্রোবিয়াস তার মানচিত্রে অস্ট্রালিস নামক এই ধরনের সামঞ্জস্য রক্ষাকারী ভূমির কল্পনা করে মানচিত্র তৈরি করেন।
ঊনবিংশ শতাব্দির প্রথম ভাগে ব্রিটিশ অভিযাত্রী ম্যাথিউ ফ্লিন্ডার্স টেরা অস্ট্রালিসের নামে অস্ট্রেলিয়ার নাম জনপ্রিয় করেন। তার মত ছিল যে, অস্ট্রেলিয়া মহাদেশের দক্ষিণে কোন উল্লেখযোগ্য পরিমাণ ভূমি পাওয়ার সম্ভব নয়। ফ্লিন্ডার্স কর্ত্তৃক এ ভেজ টু টেরা অস্ট্রালিস নামক গ্রন্থ রচনার বহু দশক পরে অস্ট্রেলিয়া মহাদেশের দক্ষিণে অ্যান্টার্কটিকা মহাদেশ আবিষ্কৃত হয়।
অন্য নাম
দক্ষিণের কাল্পনিক মহাদেশের টেরা অস্ট্রালিস বা তেরা অস্ত্রালিস ছাড়াও আরো বেশ কিছু নাম প্রচলিত ছিল, যেমন তেরা অস্ত্রালিস ইগ্নোতা (ল্যাটিন: Terra Australis Ignota) বা তেরা অস্ত্রালিস ইনকগ্নিতা (ল্যাটিন: Terra Australis Incognita; দক্ষিণের অজানা স্থান) বা তেরা অস্ত্রালিস নোন্দম ইনকগ্নিতা (ল্যাটিন: Terra Australis Nondum Incognita; এতদবধি দক্ষিণের অজানা স্থান) ইত্যাদি। এছাড়াও ব্রাসিলিয়া অস্ত্রালিস (ল্যাটিন: Brasiliae Australis) বা ম্যাগেলানিকা (ল্যাটিন: Magellanica; ম্যাগেলানের দেশ) বা লা অস্ত্রালিয়া দেল এস্পিরিতু সান্তো (ল্যাটিন: La Australia del Espíritu Santo; পবিত্র আত্মার দেশ) ইত্যাদি নামও প্রচলিত ছিল।
উৎপত্তি
অ্যারিস্টটল সর্বপ্রথম টেরা অস্ট্রালিসের ধারণা দেন। প্রথম শতাব্দীতে টলেমি এই ধারণাকে পুষ্ট করেন এই বলে যে, ভারত মহাসাগর দক্ষিণে জমি দ্বারা বেষ্টিত ও উত্তর গোলার্ধের ভূমিভাগের সঙ্গে সামঞ্জস্য রক্ষার জন্য দক্ষিণ গোলার্ধে সমপরিমাণ ভূমিভাগ থাকা উচিত। মার্কাস তুল্লিয়াস সিসেরো সিঙ্গুলাস অস্ত্রালিস (ল্যাটিন: cingulus australis; দক্ষিণ ভাগ) কথাটি চালু করেন, যার অন্তর্ভুক্ত ভূমিভাগকে তেরা অস্ত্রালিস নাম দেওয়া হয়।